Euroopa Liidu Teataja L 171 , 30/06/1997 Lk 0011 - 0024



Komisjoni direktiiv 97/29/EÜ, 11. juuni 1997, millega kohandatakse mootorsõidukite ja nende haagiste helkureid käsitlevat nõukogu direktiivi 76/757/EMÜ tehnika arenguga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnituse kohta, [1] viimati muudetud Euroopa Parlamendi ja nõukogu direktiiviga 96/79/EÜ, [2] eriti selle artikli 13 lõiget 2, võttes arvesse nõukogu 27. juuli 1976. aasta direktiivi 76/757/EMÜ mootorsõidukite ja nende haagiste helkureid käsitlevate liikmesriikide õigusaktide ühtlustamise kohta, [3] viimati muudetud Austria, Soome ja Rootsi ühinemisaktiga, eriti selle artiklit 10, ning arvestades, et: direktiiv 76/757/EMÜ on üks direktiiviga 70/156/EMÜ kehtestatud EÜ tüübikinnitusmenetlust käsitlevast üksikdirektiivist; sellest tulenevalt kohaldatakse sõiduki süsteeme, osasid ja eraldiseisvaid tehnilisi seadmestikke käsitlevaid direktiivi 70/156/EMÜ sätteid ka käesoleva direktiivi suhtes; eelkõige nähakse direktiivi 70/156/EMÜ artikli 3 lõikes 4 ja artikli 4 lõikes 3 ette, et igale üksikdirektiivile lisatakse nimetatud direktiivi VI lisal põhinev teatis ning tüübikinnitustunnistus, võimaldamaks muuta tüübikinnitus elektrooniliseks; direktiivis 76/757/EMÜ sätestatud tüübikinnitustunnistust tuleb vastavalt sellele muuta; menetlusi tuleb lihtsustada, et järgnevalt nimetatud eeskirjade muutmisel säiliks direktiivi 70/156/EMÜ artikli 9 lõikes 2 ettenähtud samaväärsus teatud üksikdirektiivide ja Ühinenud Rahvaste Organisatsiooni Euroopa Majanduskomisjoni vastavate eeskirjade vahel; esmalt tuleb ristviidete abil asendada direktiivis 76/757/EMÜ sätestatud tehnilised nõuded eeskirjas nr 3 sätestatud tehniliste nõuetega; on viidatud nõukogu direktiivile 76/756/EMÜ, [4] viimati muudetud komisjoni direktiiviga 97/28/EÜ [5]; on täheldatud lahknevust direktiivi 76/757/EMÜ ingliskeelses versioonis ja muukeelsetes versioonides kasutatud tehnilise terminoloogia osas, mistõttu on soovitatav viia ingliskeelsesse versiooni sisse vastavad parandused; käesoleva direktiiviga ettenähtud meetmed on kooskõlas direktiiviga 70/156/EMÜ asutatud tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/757/EMÜ muudetakse järgmiselt. 1. Pealkirjas esinev mõiste "helkur" (reflex reflector) asendatakse mõistega "helkur" (retro-reflector). 2. Artikli 1 lõige 1 asendatakse järgmisega: "1. Iga liikmesriik annab osa EÜ tüübikinnituse mis tahes helkuritüübile, mis vastab asjakohastes lisades sätestatud konstruktsiooni- ja katsetamisnõuetele." 3. Artikli 2 esimene lõik asendatakse järgmisega: "Liikmesriigid annavad iga nende poolt artikli 1 kohaselt kinnitatud helkuritüübi tootjale I lisa 3. liites esitatud näidisele vastava osa EÜ tüübikinnitusmärgi." 4. Artikkel 4 asendatakse järgmisega: "Artikkel 4 Liikmesriikide pädevad asutused teavitavad üksteist direktiivi 70/156/EMÜ artikli 4 lõikes 6 sätestatud korra kohaselt igast käesoleva direktiivi kohaselt antud või tühistatud tüübikinnitusest või tüübikinnituse andmisest keeldumisest." 5. Artikkel 9 asendatakse järgmisega: "Artikkel 9 Käesolevas direktiivis kasutatakse järgmist mõistet: sõiduk – teel liiklemiseks ettenähtud, kerega või kereta, vähemalt neljarattaline mootorsõiduk, mille valmistajakiirus on üle 25 km/h, ning selle haagised, v.a rööbastel liikuvad sõidukid, põllutöö- ja metsatraktorid ning kõik liikurmasinad." 6. Lisad asendatakse käesoleva direktiivi lisaga. Artikkel 2 1. Alates 1. jaanuarist 1998 või artiklis 3 osutatud tekstide 1. juulist 1997 hilisemal kuupäeval avaldamise korral kuue kuu möödumisel kõnealuste tekstide tegeliku avaldamise kuupäevast ei tohi liikmesriigid helkuritega seonduvatel põhjustel: - keelduda sõidukitüübile või helkuritüübile EÜ tüübikinnituse või siseriikliku tüübikinnituse andmisest ega - keelata sõidukite registreerimist, müüki või kasutuselevõtmist või helkurite müüki või kasutuselevõtmist, kui kõnealused helkurid vastavad käesoleva direktiiviga muudetud direktiivi 76/757/EMÜ nõuetele ning kui need paigaldatakse sõidukitele vastavuses direktiivis 76/756/EMÜ sätestatud nõuetega. 2. Alates 1. oktoobrist 1998: - ei anna liikmesriigid enam EÜ tüübikinnitust ning - võivad keelduda siseriikliku tüübikinnituse andmisest mis tahes sõidukitüübile helkuritega seonduvatel põhjustel ning mis tahes helkuritüübile, kui käesoleva direktiiviga muudetud direktiivi 76/757/EMÜ nõudeid ei täideta. 3. Direktiivi 70/156/EMÜ artikli 7 lõike 2 kohaldamisel on käesoleva direktiiviga muudetud direktiivi 76/757/EMÜ nõuded osadena käsitletavatele helkuritele kohaldatavad alates 1. oktoobrist 1999. 4. Olenemata lõigetest 2 ja 3 eespool jätkavad liikmesriigid varuosadena käsitletavatele helkuritele EÜ tüübikinnituse andmist ning lubavad jätkuvalt nende müüki ja kasutuselevõtmist vastavuses direktiivi 76/757/EMÜ eelnevate versioonidega, tingimusel, et kõnealused helkurid - on mõeldud paigaldamiseks juba kasutuselolevatele sõidukitele ning - vastavad nimetatud direktiivi nendele nõuetele, mis olid kohaldatavad kõnealuste sõidukite esmaregistreerimise ajal. Artikkel 3 II lisa punktis 2.1 viidatud Ühinenud Rahvaste Organisatsiooni Euroopa Majanduskomisjoni eeskirja nr 3 punktid ja lisad avaldatakse Euroopa Ühenduste Teatajas enne 1. juulit 1997. Artikkel 4 1. Liikmesriigid jõustavad käesoleva direktiivi järgimiseks vajalikud õigus- ja haldusnormid 1. jaanuariks 1998; kui artiklis 3 osutatud tekstide avaldamine lükkub 1. juulist 1997 hilisemale kuupäevale, täidavad liikmesriigid selle kohustuse kuue kuu möödumisel kõnealuste tekstide tegeliku avaldamise kuupäevast. Liikmesriigid teatavad sellest viivitamata komisjonile. Liikmesriigid kohaldavad neid norme alates 1. jaanuarist 1998 või artiklis 3 osutatud tekstide 1. juulist 1997 hilisemal kuupäeval avaldamise korral kuue kuu möödumisel kõnealuste tekstide tegeliku avaldamise kuupäevast. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate põhiliste siseriiklike õigusnormide tekstid. Artikkel 5 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 6 Käesolev direktiiv on adresseeritud liikmesriikidele. Brüssel, 11. juuni 1997 Komisjoni nimel komisjoni liige Martin Bangemann [1] EÜT L 42, 23.2.1970, lk 1. [2] EÜT L 18, 21.1.1997, lk 7. [3] EÜT L 262, 27.9.1976, lk 32. [4] EÜT L 262, 27.9.1976, lk 1. [5] ET L 171, 30.6.1997, lk 1. -------------------------------------------------- LISA " LISADE LOETELU I LISA: | Tüübikinnitusega seonduvad rakendussätted | 1. liide: | Teatis | 2. liide: | Tüübikinnitustunnistus | 3. liide: | Osa EÜ tüübikinnitusmärgi näidised | II LISA: | Rakendusala ja tehnilised nõuded | I LISA TÜÜBIKINNITUSEGA SEONDUVAD RAKENDUSSÄTTED 1. OSA EÜ TÜÜBIKINNITUSE TAOTLEMINE 1.1. Direktiivi 70/156/EMÜ artikli 3 lõikele 4 vastava osa EÜ tüübikinnitustaotluse helkuritüübi kohta esitab tootja. 1.2. Teatise näidis on esitatud 1. liites. 1.3. Tüübikatsetuste tegemise eest vastutavale tehnilisele talitusele tuleb esitada: 1.3.1. IA või IIIA klassi helkurite puhul: 1.3.1.1. kümme (10) tootja poolt määratud värvusega näidist; 1.3.1.2. vajadusel kaks muu(de) värvus(t)ega näidist, laiendamaks tüübikinnitust samaaegselt või järgnevalt muu(de) värvus(t)ega helkuritele; 1.3.2. IVA klassi helkurite puhul kümme (10) näidist ning vajadusel kinnitusvahendid. 2. MÄRGISTUS 2.1. Osa EÜ tüübikinnituse saamiseks esitatud seadmetele peab olema kantud: 2.1.1. tootja kaubanimi või kaubamärk; 2.1.2. horisontaalne märk "TOP" valgustava pinna ülaosas, kui see on vajalik tootja poolt ettenähtud pöördenurga või -nurkade üheseks kindlaksmääramiseks. 2.2. Märgid peavad olema selgesti loetavad ja kustumatud ning kinnitatud seadme valgustavale pinnale või ühele valgustavatest pindadest. Sõidukile paigaldatud seadme märgid peavad olema väljastpoolt nähtavad. 2.3. Igal seadmel peab olema piisava suurusega ala osa tüübikinnitusmärgi jaoks. See ala näidatakse ära 1. liites viidatud joonistel. 3. OSA EÜ TÜÜBIKINNITUSE ANDMINE 3.1. Kui asjaomased nõuded on täidetud, antakse direktiivi 70/156/EMÜ artikli 4 lõike 3 ja vajaduse korral artikli 4 lõike 4 kohaselt EÜ tüübikinnitus. 3.2. EÜ tüübikinnitustunnistuse näidis on esitatud 2. liites. 3.3. Igale tüübikinnitusega helkuritüübile antakse direktiivi 70/156/EMÜ VII lisa kohane tüübikinnitusnumber. Üks ja sama liikmesriik ei anna sama numbrit ühelegi muule helkuritüübile. 3.4. Kui osa EÜ tüübikinnitust taotletakse helkurist ja muudest laternatest koosnevale valgustus- ja valgussignaalseadme tüübile, siis võib seadmele anda ühise osa EÜ tüübikinnitusmärgi tingimusel, et see helkur vastab käesoleva direktiivi nõuetele ning iga latern muudest laternatest, mis moodustavad osa kõnealusest valgustus- ja valgussignaalseadmest, millele osa EÜ tüübikinnitust taotletakse, vastab selle laterna suhtes kohaldatavas üksikdirektiivis sätestatud nõuetele. 4. OSA EÜ TÜÜBIKINNITUSMÄRK 4.1. Peale punktis 2.1 nimetatud märgistuse peab igal käesoleva direktiivi kohaselt kinnitatud tüübile vastaval helkuril olema osa EÜ tüübikinnitusmärk. 4.2. Tüübikinnitusmärk koosneb: 4.2.1. ristkülikuga ümbritsetud e-tähest, millele järgneb/järgnevad tüübikinnituse andnud liikmesriigi eraldusnumber või eraldustähed: 1 Saksamaa, 2 Prantsusmaa, 3 Itaalia, 4 Madalmaad, 5 Rootsi, 6 Belgia, 9 Hispaania, 11 Ühendkuningriik, 12 Austria, 13 Luksemburg, 17 Soome, 18 Taani, 21 Portugal, 23 Kreeka, IRL Iirimaa. 4.2.2. direktiivi 70/156/EMÜ VII lisas viidatud tüübikinnitusnumbri 4. osas sisalduvast baaskinnitusnumbrist, mis asub ristküliku lähedal ning mille ees on kaks numbrit, mis tähistavad EÜ tüübikinnituse andmise kuupäeva seisuga nõukogu direktiivis 76/757/EMÜ tehtud viimase olulise tehnilist laadi muudatuse järjekorranumbrit. Käesoleva direktiivi puhul on järjekorranumber 02; 4.2.3. järgmisest lisatähisest: 4.2.3.1. "IA", "IIIA" või "IVA", mis tähistab klassi, millesse asjaomane helkur kinnituse andmisel liigitati. 4.3. Osa EÜ tüübikinnitusmärk kinnitatakse helkuri valgustavale pinnale selliselt, et see oleks kustumatu ja selgesti loetav ka siis, kui helkurid on sõidukile paigaldatud. 4.4. Osa EÜ tüübikinnitusmärgi näidised on esitatud 3. liite joonisel 1. 4.5. Punkti 3.4 alusel ühise osa EÜ tüübikinnitusnumbri väljastamise korral helkurist ja muudest laternatest koosnevale valgustus- ja valgussignaalseadme tüübile võib seadmele anda ühise osa EÜ tüübikinnitusmärgi, mis koosneb: 4.5.1. ristkülikuga ümbritsetud e-tähest, millele järgneb/järgnevad tüübikinnituse andnud liikmesriigi eraldusnumber või eraldustähed (vt punkt 4.2.1); 4.5.2. baaskinnitusnumbrist (vt punkti 4.2.2 esimese lause esimene pool); 4.5.3. vajaduse korral nõutavast noolest, kuivõrd see puudutab laternakoostu kui tervikut. 4.6. Märgi asukoht grupeeritud, kombineeritud või vastastikku ühendatud laternate puhul ei ole oluline eeldusel, et: 4.6.1. see on pärast laternate paigaldamist nähtav; 4.6.2. ühtegi grupeeritud, kombineeritud või vastastikku ühendatud laternate valgust ülekandvat osa ei saa eemaldada, eemaldamata samaaegselt tüübikinnitusmärki. 4.7. Iga osa EÜ tüübikinnituse andmise aluseks olnud direktiivile vastav laterna tunnusmärk koos järjekorranumbriga (vt punkti 4.2.2 esimese lause teine pool) ning vajaduse korral D-tähe ning nõutava noolega märgitakse kas: 4.7.1. asjakohasele valgust kiirgavale pinnale või 4.7.2. laternate grupile selliselt, et iga latern grupeeritud, kombineeritud või vastastikku ühendatud laternatest oleks selgesti identifitseeritav. 4.8. Kõnealuse märgi osade mõõtmed ei tohi olla väiksemad kui osa EÜ tüübikinnituse andmise aluseks olnud eridirektiivides iga üksiku märgi suhtes sätestatud miinimummõõtmed. 4.9. Muude laternatega grupeeritud, kombineeritud või vastastikku ühendatud laterna osa EÜ tüübikinnitusmärgi näidised on esitatud 3. liite joonisel 2. 5. TÜÜBI JA TÜÜBIKINNITUSE MUUDATUSED 5.1. Käesoleva direktiivi kohaselt kinnitatud tüübi muutmisel kohaldatakse direktiivi 70/156/EMÜ artikli 5 sätteid. 5.2. Kui tüübikinnitust laiendatakse helkurile, mis erineb üksnes oma värvuse poolest, peavad iga muu värvuse kohta punkti 1.3.1.2 kohaselt esitatud näidised vastama üksnes kolorimeetrilistele nõuetele; ülejäänud katsetusi ei ole vaja korrata. Eelnev lõik ei kehti IVA klassi helkurite suhtes. 6. TOODETE VASTAVUS KINNITATUD TÜÜBILE 6.1. Üldjuhul võetakse meetmed toodete vastavuse tagamiseks kooskõlas direktiivi 70/156/EMÜ artikli 10 sätetega. 6.2. Vastavus loetakse mehaanilises ja geomeetrilises mõttes rahuldavaks, kui erinevused ei ületa tööstusliku tootmisega kaasnevat loomulikku hälvet. 6.3. Toodete vastavust kinnitatud tüübile ei tühistata, kui kõikide juhuslikult valitud näidisega teostatud fotomeetriliste mõõtmiste tulemused küünivad vähemalt 80 protsendini spetsifikatsioonis ettenähtust. 6.4. Juhul, kui punktis 6.3 sätestatud tingimus ei ole täidetud, valitakse juhuslikult veel üks viiest ühikust koosnev näidis. Sel juhul peavad iga tüüpi fotomeetriliste mõõtmiste tulemuste keskmised vastama spetsifikatsioonile ning ühegi üksikmõõtmise tulemus ei või olla väiksem kui 50 % spetsifikatsioonis ettenähtust. 1. liide Vajaduse korral tuleb esitada järgmised andmed kolmes eksemplaris ning lisada sisu loetelu. Kõik joonised tuleb esitada sobivas mõõtkavas ning piisavalt üksikasjalikuna A4 formaadis või A4 formaadiga kaustas. Fotode olemasolul peavad need olema piisavalt üksikasjalikud. Elektrooniliselt juhitavate süsteemide, osade või eraldiseisvate tehniliste seadmestike puhul tuleb esitada nende talitlust iseloomustav teave. 0. ÜLDOSA 0.1. Mark (tootja kaubanimi): 0.2. Tüüp ja üldine/üldised tootekirjeldus(ed): 0.5. Tootja nimi ja aadress: 0.7. Osade ja eraldiseisvate tehniliste seadmestike puhul EÜ tüübikinnitusmärgi asukoht ja paigaldusviis: 0.8. Koostetehas(t)e aadress(id): 1. SEADME KIRJELDUS 1.1. Seadme tüüp: 1.1.1. Seadme funktsioon(id): 1.1.2. Seadme kategooria või klass: 1.1.3. Kiiratava või peegeldatava valguse värvus: 1.2. Piisavalt üksikasjalik(ud) joonis(ed) seadme tüübi kindlaksmääramiseks, millel on kujutatud: 1.2.1. seadme sõidukile paigaldamise geomeetriline asend (ei kohaldata tagumiste numbritulelaternate suhtes): 1.2.2. katsetustes nullteljena kasutatav vaatlustelg (horisontaalnurk H = 0°, vertikaalnurk V = 0°) ning katsetustes nullkeskmena kasutatav punkt (ei kohaldata helkurseadmete ja tagumiste numbritulelaternate suhtes): 1.2.3. osa EÜ tüübikinnitusmärgi eeldatav asukoht: 1.2.4. tagumiste numbritulelaternate puhul seadme paigaldamise geomeetriline asend registreerimismärgi jaoks ettenähtud ala suhtes ning nõuetekohaselt valgustatud ala piirjooned: 1.2.5. esilaternate ja eesmiste udutulelaternate puhul laternate eestvaade koos laternaklaasi detailse rihvelmustriga (selle olemasolul) ning ristlõige: 1.3. Lühike tehniline kirjeldus, milles on eelkõige välja toodud (välja arvatud mitteasendatavate valgusallikatega laternate puhul) ettenähtud valgusallikate kategooria või kategooriad, milleks on üks või mitu direktiivis 76/761/EMÜ sisalduvatest kategooriatest (ei kohaldata helkurseadmete suhtes): 1.4. Eriteave 1.4.1. Tagumiste numbritulelaternate puhul: kas seade on mõeldud laia/kõrge/laia ja kõrge registreerimismärgi valgustamiseks: 1.4.2. Esilaternate puhul: 1.4.2.1. kas esilatern on mõeldud nii lähi- kui kaugtule või nendest ainult ühe jaoks: 1.4.2.2. lähitule jaoks mõeldud esilaterna puhul: kas latern on mõeldud kasutamiseks nii parem- kui vasakpoolses liikluses või ainult parempoolses või ainult vasakpoolses liikluses: 1.4.2.3. kohandatava peegeldiga varustatud esilaterna puhul: esilaterna paigaldamise asend(id) maapinna ja sõiduki keskpikitasapinna suhtes, kui esilatern on mõeldud kasutamiseks ainult kõnealus(t)es asendi(te)s: 1.4.3. Ääretulelaternate, piduritulelaternate ja suunatulelaternate puhul: 1.4.3.1. kas seadet võib kasutada ka kahte sama kategooria laternat sisaldavas koostus: 1.4.3.2. kaherežiimsete seadmete (piduritulelaternate ja kategooria 2b suunatulelaternate) puhul paigutusskeem ning kaherežiimsust võimaldava süsteemi omaduste kirjeldus: 1.4.4. Helkurseadmete puhul: tagasipeegeldava optilise osa materjalide tehniliste spetsifikatsioonide lühikirjeldus: 1.4.5. Tagurdustulelaternate puhul: kas seade on mõeldud sõidukile paigaldamiseks üksnes paarisseadme koosseisus: 2. liide EÜ TÜÜBIKINNITUSTUNNISTUS Ametiasutuse pitser Teatis sõiduki/osa/eraldi seadmestiku tüübi [1] - tüübikinnituse, [2] - tüübikinnituse laiendamise, [3] - tüübikinnitusest andmisest keeldumise, [4] - tüübikinnituse tühistamise [5] kohta seoses direktiiviga…/…/EMÜ, viimati muudetud direktiiviga…/…/EÜ Tüübikinnitusnumber: Laiendamise põhjus: I JAGU 0.1. Mark (tootja kaubanimi): 0.2. Tüüp ja üldine kaubanduslik kirjeldus (kirjeldused): 0.3. Tüübi identifitseerimisandmed, kui need on märgitud sõidukile/osale/eraldi seadmestikule: [6] [7] 0.3.1. Märgise asukoht: 0.4. Sõiduki kategooria [8] [9]: 0.5. Tootja nimi ja aadress: 0.7. Osade ja eraldi seadmestike puhul EÜ tüübikinnitusmärgi asukoht ja kinnitusviis: 0.8. Koostetehas(t)e aadress(id): II JAGU 1. Lisateave (vajaduse korral): vt addendum’it 2. Katsete eest vastutav tehniline teenistus: 3. Katseprotokolli esitamise kuupäev: 4. Katseprotokolli number: 5. Märkused (kui neid on): vt addendum’it 6. Koht: 7. Kuupäev: 8. Allkiri: 9. Lisatud on loetelu tüübikinnitusasutusele esitatud teabest, mida on võimalik taotluse korral saada. 1. LISATEAVE 1.1. Vajaduse korral märkige iga laterna kohta 1.1.1. Seadme(te) kategooria(d): 1.1.2. Valgusallikate arv ja kategooria (ei kohaldata helkuri puhul): [10] 1.1.3. Kiiratava või peegeldatava valguse värvus: 1.1.4. Tüübikinnitus antud kasutamiseks ainult juba kasutuselolevate sõidukite varuosana: jah/ei [11] 1.2. Eriteave teatud tüüpi valgustus- või valgussignaalseadmete kohta 1.2.1. Helkurite puhul: eraldi seade/mitut seadet sisaldava koostu osa [12] 1.2.2. Tagumiste numbritulelaternate puhul: seade kõrge/laia märgi valgustamiseks [13] 1.2.3. Esilaternate puhul: kohandatava peegeldiga varustatud esilaterna puhul selle paigaldamise asend(id) maapinna ja sõiduki keskpikitasapinna suhtes, kui esilatern on ette nähtud kasutamiseks ainult kõnealus(t)es asendi(te)s: 1.2.4. Tagurdustulelaternate puhul: seade paigaldatakse sõidukile ainult paarisseadme osana: jah/ei [14] 5. MÄRKUSED 5.1. Joonised 5.1.1. Tagumiste numbritulelaternate puhul: lisatud joonisel nr… on kujutatud seadme paigaldamise geomeetriline asend registreerimismärgi jaoks ettenähtud ala suhtes ning nõuetekohaselt valgustatud ala piirjooned. 5.1.2. Helkurite puhul: lisatud joonisel nr… on kujutatud seadme sõidukile paigaldamise geomeetriline asend. 5.1.3. Kõigi muude valgustus- ja valgussignaalseadmete puhul: lisatud joonisel nr… on kujutatud seadme sõidukile paigaldamise geomeetriline asend ning seadme nulltelg ja nullkese. 5.2. Esilaternate puhul: testimise ajal kasutatud töörežiim (direktiivi 76/761/EMÜ I lisa punkt 5.2.3.9): 3. liide OSA EÜ TÜÜBIKINNITUSMÄRGI NÄIDISED +++++ TIFF +++++ Joonisel kujutatud osa EÜ tüübikinnitusmärgiga seade on IA klassi helkur, mis on tüübikinnituse saanud Saksamaal (e1) vastavuses käesoleva direktiiviga (02) ning kannab baaskinnitusnumbrit 1471. +++++ TIFF +++++ +++++ TIFF +++++ +++++ TIFF +++++ Märkus: tüübikinnitusmärgi näidised A, B ja C kujutavad kolme võimalikku märgistamisviisi valgustus- ja valgussignaalseadme puhul, milles kaks või enam laternat moodustavad ühe ja sama grupeeritud, kombineeritud või vastastikku ühendatud laternatest koosneva üksuse osa. Kõnealune tüübikinnitusmärk näitab, et seade on tüübikinnituse saanud Saksamaal (e1) ja kannab baaskinnitusnumbrit 1712 ning koosneb: IA klassi helkurist, mis on saanud tüübikinnituse vastavuses direktiiviga 76/757/EMÜ, järjekorranumbriga 02; kategooria 2a tagumisest suunatulelaternast, mis on saanud tüübikinnituse vastavuses direktiiviga 76/759/EMÜ (EÜT L 262, 27.9.1976, lk 71), järjekorranumbriga 01; punasest tagumisest ääretulelaternast (R), mis on saanud tüübikinnituse vastavuses nõukogu direktiivi 76/758/EMÜ II lisaga (EÜT L 262, 27.9.1976, lk 54), järjekorranumbriga 02; tagumisest udutulelaternast (F), mis on saanud tüübikinnituse vastavuses nõukogu direktiiviga 77/538/EMÜ, järjekorranumbriga 00; tagurdustulelaternast (AR), mis on saanud tüübikinnituse vastavuses nõukogu direktiiviga 77/539/EMÜ (EÜT L 220, 29.8.1977, lk 60), järjekorranumbriga 00; kaherežiimsest piduritulelaternast (S2), mis on saanud tüübikinnituse vastavuses direktiivi 76/758/EMÜ II lisaga, järjekorranumbriga 02; tagumisest numbritulelaternast (L), mis on saanud tüübikinnituse vastavuses nõukogu direktiiviga 76/760/EMÜ (EÜT L 262, 27.9.1976, lk 85), järjekorranumbriga 00. II LISA RAKENDUSALA JA TEHNILISED NÕUDED 1. RAKENDUSALA Käesolevat direktiivi kohaldatakse mootorsõidukite ja nende haagiste helkurite suhtes. 2. TEHNILISED NÕUDED 2.1. Kohaldatavad tehnilised nõuded on sätestatud Ühinenud Rahvaste Organisatsiooni Euroopa Majanduskomisjoni eeskirja nr 3 punktides 2, 6 ja 7 ning 1. ja 4.–15. lisas; kõnealune eeskiri koosneb järgmistest konsolideeritud dokumentidest: - 01- ja 02-seeria muudatused; [1] - 02-seeria muudatuste 1. täiendus; [2] - 02-seeria muudatuste 2. täiendus; [3] - 02-seeria muudatuste 3. täiendus; [4] seejuures kehtib järgmine erand: 2.1.1. viidet eeskirjale nr 48 tuleb mõista viitena direktiivile 76/756/EMÜ. " [1] Mittevajalik läbi kriipsutada. [2] Mittevajalik läbi kriipsutada. [3] Mittevajalik läbi kriipsutada. [4] Mittevajalik läbi kriipsutada. [5] Mittevajalik läbi kriipsutada. [6] Mittevajalik läbi kriipsutada. [7] Kui tüübi identifitseerimisandmed sisaldavad märke, mis ei ole käesoleva tüübikinnitustunnistusega hõlmatud sõiduki, osa või eraldi seadmestiku tüübi kirjeldamisel asjakohased, asendatakse dokumentides need märgid sümboliga: “?” (nt ABC??123??). [8] Mittevajalik läbi kriipsutada. [9] Direktiivi 70/156/EMÜ II lisa punktis A esitatud määratluse kohaselt. [10] Mitteasendatavate valgusallikatega laternate puhul märkige valgusallikate arv ja koguvõimsus vattides. [11] Mittevajalik läbi kriipsutada. [12] Mittevajalik läbi kriipsutada. [13] Mittevajalik läbi kriipsutada. [14] Mittevajalik läbi kriipsutada. [1] [2] [3] [4] TRANS/WP29/446. --------------------------------------------------